เนื่องจากดิฉันมีการคุมกำเนิดแบบกินยา 28 เม็ด มา 2 แผงแล้วแผงที่ 3 ร้านขายยาให้ยามาผิดเป็นแบบ 21 เม็ดขอแจ้งก่อนนะคะ ดิฉันเป็นประจำเดือนวันที่ 23/8 หายวันที่ 26/8 ร้านขายยาแจ้งว่าให้หยุดยาก่อนแล้วไปกินวันที่ 30/8ดิฉันทำตามร้านยาบอก กินยาได้ 3 วัน วันที่ 3 มีเพศสัมพันธ์หลั่งใน ครั้งเดียว จะท้องมั้ยคะ(ไม่เคยกินยาผิดเวลาหรือลืมกินยาเลย มีแค่หยุดยาตามร้านขายยาบอกแค่นั้นค่ะ)กังวลว่าจะท้องค่ะ
สวัสดีค่ะ เมื่อทานยาคุมกำเนิดครบ 28 เม็ด แล้วได้เริ่มทานยาคุมชนิด 21 เม็ดต่อทันที ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่องค่ะ และเมื่อทานยาคุมจนครบ 21 เม็ดแล้ว ต้องเว้นระยะให้ครบ 7 วัน ก่อนที่จะเริ่มทานยาคุมแผงใหม่ต่อไป การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องแต่หากเว้นระยะนานเกิน 7 วัน ก่อนที่ได้เริ่มทานยาแผงใหม่ ฤทธิ์ในการป้องกันการตั้งครรภ์ก็จะหมดลงไปแล้ว ดังนั้นเมื่อเริ่มทานยาแผงใหม่ ก็ต้องทานยาให้ครบ 7 เม็ดก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะดังนั้น ควรลองนับวันดู จากวันที่ได้ยาคุมกำเนิดครบ 21 หากเว้นระยะไปนานเกิน 7 วัน จึงเริ่มทานยาแผงใหม่ เมื่อทานไป 3 เม็ด ก็จะมีโอกาสตั้งครรภ์ได้ค่ะ